Un cap de setmana intens i reeixit va convertir Sagunt en capital de la música valenciana
23 de maig 2018

![Imagen 1](/media/fgedfg3m/35-web_maqueta_img_9119.jpg)![Imagen 2](/media/gsej0czi/35-web_maqueta_img_9582.jpg)

![](/media/asylddjd/35-web_cuerpo_20180520_143947.jpg)  
  
​El cap de setmana passat, la ciutat de Sagunt va ser capital de la música valenciana gràcies a la Federació Valenciana de Dolçainers i Tabaleters que, en col·laboració amb la delegació de Cultura de l'Ajuntament de Sagunt, van organitzar una trobada d'aproximadament 200 dolçainers i tabaleters amb motiu del 20 aniversari de la federació. Una taula redona amb experts de renom, tallers gratuïts sobre música tradicional, cercaviles i concerts de tabal i dolçaina van completar este esdeveniment de música valenciana.

  

El regidor de Cultura, José Manuel Tarazona ha comentat que la trobada va servir “**per a unir i usar la música tradicional de cultura popular a Sagunt**” i que a més este cap de setmana “**ha sigut un èxit a causa de la presència de desenes de dolçainers i tabaleters de tot el país, donant alegria i música tant en la cercavila com les activitats complementàries que es van fer**”. D'altra banda, vol agrair efusivament als Germans Caballer “**pel seu treball i organització dels actes**”.

  

![](/media/hmsfe34h/35-web_cuerpo_img_9338.jpg)  

  
![](/media/pban2xux/35-web_cuerpo_img_9600.jpg)  
  

  

Eduard Caballer, després “**d’un cap de setmana tan intens**”, reafirma les paraules de Tarazona, catalogant la Taula Redona, els Tallers, la Conferència Concert en el pati del mercat i el gran dia de la Trobada de “**tot un èxit**” que no podien imaginar “**quant a participants**”. A més, agraix als Luthiers i més de quinze colles que van vindre o parelles tradicionals per “**omplir els carrers i places de Sagunt de la nostra millor música: la música de la dolçaina i el tabal**” i també a “**aquelles persones que d'alguna manera han fet açò possible**”, posant èmfasi en l'Ajuntament de Sagunt i altres institucions, així com en la Federació Valenciana de Dolçainers i Tabaleters.

  

A la trobada van acudir dolçainers i tabaleters de Castelló, Nules, Almenara, Gilet, Altura, Massalfassar, Museros, Foios, Bonrepòs i Mirambell, Tavernes Blanques, València, Paterna, Picanya, Torrent, Picassent, Gandia, Alcoi, Sant Vicent del Raspeig, Terol i Hendaia.

  

  

![](/media/frdfjpmt/35-web_cuerpo_20180520_121735.jpg)  
  
![](/media/01ah0dii/35-web_cuerpo_20180520_144133.jpg)  
  
![](/media/knem4zqs/35-web_cuerpo_img_9559.jpg)  
  
![](/media/axxaolvc/35-web_cuerpo_img_8862.jpg)​  

  

  

  

*   [](http://www.facebook.com/sharer.php?u=https://aytosagunto.es/va/actualitat/un-cap-de-setmana-intens-i-reeixit-va-convertir-sagunt-en-capital-de-la-musica-valenciana/ "Facebook")
*   [](http://twitter.com/share?url=https://aytosagunto.es/va/actualitat/un-cap-de-setmana-intens-i-reeixit-va-convertir-sagunt-en-capital-de-la-musica-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/un-cap-de-setmana-intens-i-reeixit-va-convertir-sagunt-en-capital-de-la-musica-valenciana/ "Linked In")
*   [](mailto:?body=https://aytosagunto.es/va/actualitat/un-cap-de-setmana-intens-i-reeixit-va-convertir-sagunt-en-capital-de-la-musica-valenciana/)